Sharisa Haris

Sharisa binti Haris Chong (lahir 15 Mei 1989) ialah seorang pelakon, pengacara TV, model, penulis skrip dan usahawan Malaysia.

Kerjaya

Lakonan
Sharisa Haris memulakan kerjaya lakonannya pada tahun 2011. Ketika itu beliau berlakon secara bebas dimana beliau sering ditawarkan untuk memerankan watak-watak kecil dalam drama-drama tempatan. Pada 2014, beliau akhirnya mulai serius dalam bidang lakonan lalu beliau mengikat kontrak bersama syarikat Metrowealth. Sejak itu nama dan wajah beliau sering menghiasi drama-drama televisyen dan membintangi beberapa buah filem meskipun beliau sering mendapat watak sampingan.

Usahawan makanan Yong Tau Foo
Selain berlakon, beliau juga kini merupakan seorang usahawan bisnes produk penjualan makanan. Beliau kini menguruskan produk makanannya yang digelar Mama Nor Yong Tau Foo yang dibuka di negeri kelahirannya, Tampin, Negeri Sembilan serta dibeberapa cawangan di sekitar kawasan Kuala Lumpur.

Filemografi

Filem

Drama

Telefilem

Kontroversi
Pada Mac 2014, Sharisa Haris telah membuat laporan polis di Balai Polis Petaling berkenan seorang individu yang merupakan bekas pembantu jurusolek dan penjaga wardrobe disebuah produksi yang didakwa telah membuat akaun palsu Facebook dengan mengunakan nama dan data peribadinya untuk menipu orang ramai bagi tujuan kepentingan dirinya sendiri. Individu tersebut didakwa telah menipu orang ramai dengan menjual barangan pakai bayi dan kononnya turut menawarkan urusan jual beli bayi kepada orang ramai untuk diserahkan sebagai anak angkat. Laporan polis tersebut dibuat disebabkan Sharisa ingin membersihkan namanya yang telah disalahgunakan individu tsrsebut. Ini kerana menurut beliau kes itu sekaligus telah menjejaskan nama baik dan reputasi beliau sebagai pelakon berikutan ada beberapa peminat mengecam dan mencaci beliau disebabkan rasa tertipu.

Rujukan

Pautan luar
 

Kelahiran 1989
Orang hidup
Orang Malaysia berketurunan Melayu
Orang Malaysia berketurunan Cina
Muslim Malaysia
Orang dari Negeri Sembilan
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Peragawati Malaysia
Pengacara televisyen Malaysia
Penulis skrip Malaysia
Ahli perniagaan Malaysia
Alumni Universiti Malaya